नाक से पानी निकालकर समझाए जलनेती के फायदे
सांची बौद्ध भारतीय ज्ञान अध्ययन विश्वविद्यालय में यादगार प्रस्तुतियों एवं कार्यक्रम के साथ सांस्कृतिक समारोह संपन्न हुआ। कार्यक्रम के दौरान छात्रों, शोधार्थियों, प्राध्यापकों और कर्मचारियों ने प्रस्तुति दी।
संस्कृति उत्सव के मौके पर विश्वविद्यालय के छात्रों द्वारा प्रस्तुत नाटक युगपुरुष ने लोगों का दिल जीत लिया। विश्वविद्यालय के कर्मचारी छत्रपाल सिंह द्वारा प्रस्तुत एकल नाटक मोमबत्ती ने दर्शकों को खूब गुदगुदाया। छात्र शरद सोनवाने ने भारत की बात सुनाता हूं, प्रस्तुत कर लोगों को देशभक्ति के भाव से भर दिया। छात्राओं प्रियंका एवं मुस्कान ने एकल शास्त्रीय नृत्य प्रस्तुत किए। पीएचडी छात्र अशरफ वानी ने इकबाल और ग़ालिब की कविताओं की प्रस्तुति दी। विश्वविद्यालय की चिकित्सक डॉ. ऋतु श्रीवास्तव द्वारा श्रृंगार रस की कविता सूखी सुनहरी डाल पर खिलते हैं पीले फूल प्रस्तुत की गई। सहायक प्राध्यापक डॉ सुष्मिता नंदी और छात्रा चारू सिन्हा ने रविंद्र नाथ टैगोर द्वारा लिखित बांग्ला कविता पुण्य करो प्रस्तुत की। छात्रों ने जल नेती की प्रक्रिया भी संपन्न की। कालीदास के महाकाव्य मेघदूत की कविता का एक अंश प्रस्तुत किया।
पांडुलिपि व हस्तलिपि पर कार्यशाला 3 से
सांची विश्वविद्यालय में पांडुलिपि एवं हस्तलिपि पर आधारित कार्यशाला Manuscriptology, Palaeography & Research Methodology का आयोजन 3 मार्च से 9 मार्च के दौरान हो रहा है। कार्यशाला ग्रंथों को संरक्षित करने की विधि विकसित करने की प्रक्रिया तैयार करना है।
सांची बौद्ध विश्वविद्यालय में हुए वार्षिक उत्सव में प्रस्तुति देते विद्यार्थी।
hin_Deva hin_Deva hin_Deva hin_Deva hin_Deva hin_Deva